नई दिल्ली: 17 जुलाई यानि आज दुनियाभर में वर्ल्ड इमोजी डे 2018 मानाया जा रहा है। साल 2014 के बाद से हर साल 17 जुलाई को वर्ल्ड इमोजी डे के तौर पर मानाया जाता है। वर्ल्ड इमोजी डे की शुरुआत इमोजी पीडिया के क्रिएटर Jeremy Burge द्वारा की गई थी। जबसे इंस्टैंट मैसेजिंग एप्स की शुरुआत हुई है, इमोजी का चलन बढ़ा है। लोग अपनी बातों को, भावनाओं को व्यक्त करने के लिए इमोजी का सहारा लेते हैं। इस मौके पर फेसबुक और ट्विटर ने लोगों द्वारा इस्तेमाल की जा रही इमोजी का डेटा जारी किया है।